Til Bestyrelsen og medlemmer af Grundejerforeningen Lottesminde

Oktober 2017

**Sommerhusområde overføres til byzone???**

**Seneste nyt**

”Helsingør Kommune ønsker overførsel af sommerhusområdet Langesø til byzone, på betingelse af tilslutning fra mindst ¾ af beboere i området.”

Helsingør Kommunes Byråd besluttede 25. september 2017, sag nr. 07, at sende ovennævnte forslag til godkendelse i Erhvervsstyrelsen[[1]](#footnote-1). Området Langesø omfatter de tre grundejerforeninger Lottesminde, Dalevænget og området ved Gæslingevej/Langesøvej. Forslaget er i overensstemmelse med Kommuneplanens målsætning om, ”at Langesø skal ændre status fra sommerhusområde til byzone, således at helårsbeboelse kan ske på helt legale vilkår”.

Center for By, Land og Vand oplyser telefoniske, at kommunen forventer at få et svar fra Erhvervsstyrelsen inden nytår. Accepterer Erhvervsstyrelsens Byrådets ønske, starter kommunen en proces, som planlægges nærmere, når svaret foreligger. Giver Erhvervsstyrelsen grønt lys til en ændring af vores områdets status, må vi forvente, at de tre grundejerforeninger får mulighed for at spiller en aktiv rolle i dialog med kommunen blandt andet om udarbejdelse af en ny lokalplan.

Denne nyhed er i forlængelse af tidligere notat, se mere om den foreslåede planændring på *https://lottesminde.files.wordpress.com/.../til-bestyrelsen-og-medlemmer-af-grundejerf...*

Denne nyhed er stilet til Grundejerforeningen Lottesmide, men må gerne kunne læses af andre på www.lottesminde.com

For Bestyrelsen i Grundejerforeningen Lottesminde

Karin Kjems

Løvsangervej 3

Mail: karinkjems@gmail.com

1. Erhvervsstyrelsen er for tiden den højeste myndighed for den overordnede fysiske planlægning, herunder Fingerplanen som gælder for vores område. [↑](#footnote-ref-1)